ΓΡΑΠΤΗ ΕΡΩΤΗΣΗ E-2424/00

υποβολή: Patricia McKenna (Verts/ALE) προς την Επιτροπή

(18 Ιουλίου 2000)

Θέμα: Περιβαλλοντικός αντίκτυπος της αναδάσωσης στην Ιρλανδία

Στην από της 6ης Απριλίου 2000 απάντηση της Επιτρόπου κ. Wallstrm στην ερώτησή μου [E-0431/00 EN](1) κατά πόσον η Ιρλανδία έχει συμμορφωθεί με την απόφαση του Ευρωπαϊκού Δικαστηρίου της 21ης Σεπτεμβρίου 1999 [υπόθεση C-392/96], αναφέρεται ότι η Επιτροπή γνωρίζει τη σημασία της τήρησης της οδηγίας 85/337/ΕΟΚ(2) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον.

Η Επίτροπος Wallstrm παραπέμπει στο άρθρο 37, παράγραφος 1 του κανονισμού για την αγροτική ανάπτυξη, ο οποίος προβλέπει ότι θα παρέχεταιποστήριξη στην αγροτική ανάπτυξη μόνο για μέτρα που συμμορφούνται με την κοινοτική νομοθεσία.

Θα ήθελα να επιστήσω την προσοχή της Επιτρόπου Wallstrm στο γεγονός ότι η Ιρλανδία, μετά την έκδοση της προαναφερθείσης απόφασης, χορήγησε ενισχύσεις για την αναδάσωση έκτασης 52 εκταρίων στις βόρειες ακτές της λίμνης Glenbeg, στην κομητεία του Kerry. Η λίμνη, ως επιφανειακός τυρφώνας, έχει προταθεί από τις ιρλανδικές αρχές ως ειδική ζώνη διατήρησης για τα ολιγοτροφικά (πενιχρά σε θρεπτικές ύλες) ύδατα και τη βλάστησή της. Χρησιμοποιείται για την καλλιέργεια εγχώριας πέστροφας. Οι εν λόγω βόρειες ακτές δεν περιλαμβάνονται μεν στην προστατευόμενη περιοχή, τα ύδατα όμως που κατέρχονται από τις απόκρημνες πλαγιές της περιοχής καταλήγουν στη λίμνη [Glanmore Bog, Site Code 1879]. Επιπλέον, ο ποταμός Ownagaopul, που πηγάζει από τη λίμνη Glenbeg, έχει χαρακτηρισθεί επίσης ως ειδική ζώνη διατήρησης για τα μαργαριτοφόρα όστρακά του, μέρος όμως της αναδάσωσης πραγματοποιήθηκε κατά μήκος της όχθης του ποταμού αυτού.

Εκτός από την προστασία της οποίας τυγχάνει η περιοχή στο πλαίσιο του δικτύου Natura 2000, προστατεύεται επίσης στο πλαίσιο του αναπτυξιακού σχεδίου των τοπικών αρχών ως περιοχή οπτικής/επιστημονικής σημασίας [πίνακας V.2: σημείο B 48 Λίμνη Glenbeg και περιβάλλων χώρος] και περιλαμβάνεται στο Εθνικό Μητρώο Τοπίων Εξαιρετικής Σημασίας [σημείο 12: Όρη Caha: παγωμένος ορεινός όγκος]. Η λίμνη αποτελεί επίσης πηγή για την προμήθεια πόσιμου ύδατος όγκου 6 500. Ωστόσο, η Ιρλανδική Δασική Υπηρεσία δεν ζήτησε να διεξαχθεί εκτίμηση των επιπτώσεων στο περιβάλλον δεδομένου ότι τα όρια για την εκτίμηση των επιπτώσεων στο περιβάλλουν εξακολουθούν να είναι 70 εκτάρια.

Επιπλέον, η αίτηση δεν διεβιβάσθη στην αρμόδια εθνική αρχή Duchas, όπως προβλέπεται στην οδηγία για τους φυσικούς οικοτόπους, δεδομένου ότι οι διαδικασίες της Δασικής Υπηρεσίας απαιτούν τέτοια διαβίβαση μόνον εάν η αναδάσωση πραγματοποιείται εντός ειδικής ζώνης διατήρησης. Ωστόσο, το άρθρο 6 της οδηγίας για τους φυσικούς οικοτόπους προβλέπει ότι κάθε σχέδιο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, καθεαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του.

Μπορεί η Επιτροπή να διαβεβαιώσει ότι δεν θα χορηγηθεί άλλη κοινοτική χρηματοδότηση για έργα αναδάσωσης στην Ιρλανδία πριν ενεργοποιηθούν οι διαδικασίες που θα διασφαλίζουν την τήρηση αμφοτέρων των οδηγιών και τη διατήρηση περιοχών που έχουν από μακρού αναγνωρισθεί ως περιοχές εξαιρετικής σημασίας και έχουν χαρακτηρισθεί ως τοιαύτες;

(1) ΕΕ C 374 E της 28.12.2000, σελ. 74.

(2) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(10 Οκτωβρίου 2000)

Η Επιτροπή λαμβάνειπό σημείωση την πληροφορία που παρέχει το Αξιότιμο Μέλος του Κοινοβουλίου σχετικά με ένα δασοπονικό σχέδιο στο Glenbeg Lough, στην κομητεία του Kerry. Επιβεβαιώνεται έτσι ότι έχουν διατυπωθεί παράπονα σχετικά με το σχέδιο αυτό, προτίθεται η Επιτροπή να προβεί σε διάβημα προς τις εθνικές αρχές. Εν αναμονή των αποτελεσμάτων του διαβήματος αυτού, η Επιτροπή θεωρεί ότι είναι πρόωρο να προβεί σε λεπτομερέστερα σχόλια. Το Αξιότιμο Μέλος θα κρατηθεί ενήμερο για τις εξελίξεις.

Γενικότερα, η Επιτροπή επιθυμεί να διαβεβαιώσει ότι λαμβάνει τα απαραίτητα μέτρα(1) ώστε να διασφαλιστεί η συμμόρφωση της Ιρλανδίας με την απόφαση του Ευρωπαϊκού Δικαστηρίου, C-392/96, σχετικά με την οδηγία του Συμβουλίου 85/337/ΕΟΚ της 27ης Ιουνίου 1985 για την αξιολόγηση των επιπτώσεων ορισμένων δημοσίων και ιδιωτικών έργων επί του περιβάλλοντος. Πρέπει επίσης να σημειωθεί ότι η αξιολόγηση περιβαλλοντικών επιπτώσεων ενός δασοπονικού σχεδίου εκτελουμένου δυνάμει της οδηγίας 85/337/ΕΟΚ μπορεί επίσης να ικανοποιεί τα κριτήρια αξιολογησης που αναφέρονται στο άρθρο 6 παράγραφος 3) της οδηγίας 92/43/ΕΟΚ, της 21ης Ιουνίου 1992 για τη διατήρηση των φυσικών οικοτόπων και της άγριας πανίδας και χλωρίδας(2). Η Επιτροπή ελπίζει ότι τα αποτελέσματα της πρωτοβουλίας της θα ικανοποιήσουν το Αξιότιμο Μέλος, δηλαδή θα τηρηθούν οιποχρεώσεις αξιολόγησης που αναφέρονται στην οδηγία 85/337/ΕΟΚ και στην οδηγία 92/43/ΕΟΚ αναφορικά με το συγχρηματοδοτούμενο κοινοτικό σχέδιο αναδάσωσης της Ιρλανδίας.

(1) Επίσημη επιστολή δυνάμει του άρθρου 228 (πρώην άρθρο 171) της συνθήκης ΕΚ προς την Ιρλανδία, 25 Ιουλίου 2000.

(2) ΕΕ L 206 της 22.7.1992.